Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1775

3. Reagensek 3.1. Saccharomyces cerevisiae szuszpenzió: szuszpendáljunk 25 g friss élesztõt 100 ml vízben. A szuszpenzió legfeljebb 1 hétig tartható el hûtõszekrényben. 3.2. Carrez-I oldat: oldjunk fel 21,9 cinkacetát Zn(CH3COO)2 . 2 H2O-ot és 3 g jégecetet vízben. Töltsük 100 ml-re vízzel, rázzuk össze. 3.3. Carrez-II oldat: oldjunk fel 10,6 g káliumferrocianid K4[Fe(CN)6] . 3 H2O-ot vízben. Töltsük 100 ml-re vízzel, rázzuk össze. 3.4. Luff-Schoorl reagens: Gondos kevergetés közben öntsük a citromsav oldatot (3.4.2.) a nátriumkarbonát oldatba (3.4.3.). Adjuk hozzá a rézszulfát oldatot (3.4.1.) és töltsük 1 literre vízzel. Hagyjuk állni egy éjszakán át, majd szûrjük. Ellenõrizzük az így nyert oldat normalitását, amely Cu-re nézve 0,1 N, Na2CO3-ra nézve 2 N kell, hogy legyen. Az oldat pH-ja 9.4 körüli értéket kell, hogy mutasson. 3.4.1. Rézszulfát oldat: oldjunk fel 100 ml vízben 25 g, vasmentes, analitikai tisztaságú rézszulfátot: CuSO4 × 5 H2O. 3.4.2. Citromsav oldat: oldjunk fel 50 g analitikai tisztaságú citromsavat C6H8O7 × H2O-t 50 ml vízben. 3.4.3. Nátriumkarbonát oldat: oldjunk fel megközelítõen 300 ml vízben 143,8 g analitikai tisztaságú, vízmentes nátriumkarbonátot. Hagyjuk az oldatot lehûlni. 3.5. Granulált forrkõ, sósavban fõzött, majd vízzel mosott és szárított. 3.6. Káliumjodid oldat, 30 (m/v) % 3.7. Kénsav, 6 N 3.8. Nátriumtioszulfát oldat, 0,1 N 3.9. Keményítõ oldat: öntsük 5 g oldható keményítõ és 30 ml víz szuszpenzióját 1 l forrásban lévõ vízbe. Forraljuk 3 percig, hagyjuk lehûlni, és ha szükséges adjunk hozzá 10 mg higanyoxidot konzerválóként.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes